SAKU VALLA EAKATE NÕUKOGU (SVEN) KOOSOLEKU

PROTOKOLL NR 2

Sakus 06.04.2023

Algus kell 14.30

Koosoleku juhataja: Aino Kiiver

 Lemmi Oro (koosolekule saabudes)

Protokollija: Marianne Rande

Koosolekust võtsid osa:

Elve Viitamees, Maimi Pärn, Lemmi Oro, Elen Jahimaa, Helle Vahenõmm, Aino Kiiver,

Maie Krestinov, Marianne Õun, Ivar Raig, Marianne Rande

Allkirjaleht protokolli lisana.

PÄEVAKORD

1. Harjumaa eakate nõukogude esindajate kohtumisest - M.Rande
2. Ülevaade seni toimunud sündmustest ja tulevaste sündmuste plaani

 täpsustamine. – L.Oro

1. Ülevaade seni tehtud kulutustest. – E.Jahimaa
2. Muud tähtsad asjad.
3. **Harjumaa eakate nõukogude esindajatega kohtumisest.**

Harjumaa rahvatervise nõunik Kerli Viik andis ülevaate Harjumaa heaolu profiilist , mis koostatud aastateks 2020 – 2024. Terviseprofiil on valminud eri ametkondade ja organisatsioonide ühistööna. Profiili eesmärgiks on anda ülevaade maakonna elanike tervist mõjutavatest teguritest. Koostatud uuringute analüüs aitab mõista tervisekäitumist ning aidata kaasa tervisesekkumise planeerimisse.

Heaolu profiil aitab kaasa paikkonna olukorra edendamisele.

Järgmise profiili ettevalmistamiseks korraldati kokkusaamisel ka töötuba – mõttetalgud, mille mõtted lisanduksid 2024.aastal

Rühmadest tulnud järgmised mõtted:

* Lisada vanemaealiste peatükk, milles kajastatud toitumine, liikumine, alkoholi tarbimine, tubakatarbimine, perekond
* Sotsiaalne kaitse ja abistavad teenused peatükis lisada hooldekodude, sotsiaalmajade, päevakeskuste olemasolu ja arv
* Eakate integreerumine ühiskonda: kui palju eakaid, kuidas jagunemine, vajamineva teabe/teenuste loetelu. Eakate elukorralduse parandamine: võimalused, suutlikkuse mõõde; hoolekande keskused: üksikute eakate hilisem elukorraldus
* Ligipääsetavuse, s.h. ühistranspordi kirjeldamine
* Vanemaealiste kaasatus, s.h. neile suunatud tegevused
* Sotsiaalse sidususe peatükk : seltside, ühingute, organisatsioonide ja võimaluste hulk ja iseloomustus ning selle kasutussagedus. Huvitegevuste s.h. liikumistegevuste võimalused, sotsiaalse võrgustiku kirjeldus.
* Arstiabi peatükk: olulised tervisenäitajad, vanuseline struktuur, vaimse tervise statistika (esmasjuhud, depressioonid, enesetapud)

Tehtud ettepanekud uurimuseks:

* Vanemaealiste tervisekäitumine vs teadlikkus
* Eakate elukvaliteedi enesehinnang, vaimse ja materiaalse tasakaalu hinnang
* Üksikute eakate kaasatus
* Eakate väärkohtlemine
* Eakate kommunikatsiooniviisid, informatsiooni tarbimine
* Transpordi ja ligipääsetavuse mõju ühiskonnaelus osalemisele
* Transpordivõimalused tervishoiuteenuste tarbimiseks. Liikumispuuetega inimeste transpordivõimalused
* Lähenemisvõimalused sotsiaalsesse isolatsiooni jäänud eakatele
* Kodus või eakate kodus elavate eakate võimalused, plussid ja miinused.
* Eutanaasia vajalikkuse ja soovide ulatuse uuring.
1. **Ülevaade seni toimunust.**
* Toimunud on kaks digikoolitust, millest osavõtjad jäid toimunuga väga rahule. Tähtis on , et eakas inimene saaks temale vajaliku ise arvutis korraldatud.

 Kuna kursus oli populaarne , on kavas ka sügisel korraldada samamoodi kaks koolitust (üks algajatele ja teine edasijõudnutele).

Läbi on viidud toitumiskoolitus.

* Planeeritud on toimuvad ühisüritused ja nimetatud ka nende korraldajad.
* Maalehe Eakate Festival Tartu ERM-is. Sõiduks Tartusse on võetud bussi hinnapakkumised. Lemmi Oro võttis 4 hinnapakkumist , mis olid vahemikus 550 € kuni 910 €. Buss on tellitud. Sõita soovijate nimekiri bussi kohtadest (50 kohta) lähtudes on täis.
* Ekskursioon harival eesmärgil – tulpide õitsemise aegu. Maie Krestinov tegeleb selle sündmuse läbiviimisega
* Eakate festivaliga „Hingelt noored“ , mis korraldatakse Paides, tegeleb Marianne Õun.
* 9.augustil sündmus Väike-Maarjas, korraldajaks Aino Kiiver
1. **Ülevaade tehtud kulutustest.**

Senistest tehtud kulutustest on ülevaade protokolli lisas.

1. **Muud tähtsad asjad**

Ivar Raig tegi ettepanekud, mida saaks paremaks tegutsemiseks läbi viia ja mis teemad vajaksid tähelepanu:

* Koolis maha kantud arvutid annetada eakatele;
* Tõstatada teema seadusandlusest. Paljusid eakate probleeme ei saa lahendada , kuna seadusandlus seda ei toeta.
* Kas prioriteet on kergliiklustee või eakate hoolekandeasutus
* Kas on vaja postiteenust? KOV ülesanne on valla elanike jaoks vajaminevate teenuste tagamine
* Nõukogu algne loomise idee oli volikogu juures töötav organ. Mõte on minetatud.
* Kogume allkirju postkontori taastamiseks

 Aino Kiivri püstitatud küsimus : mis saab päevakeskusest edasi ?

 Ja Aino Kiivri poolt tehtud ettepanek: suurendada nõukogu koosseisu 1 liikme võrra.

 Lisada Diabeetikute Seltsist nõukokku ka teine liige. Nii on proportsioonid võrdsed

 Organisatsiooni suurusi arvestades.

 Otsustati: väljasõitude kohtade arvu jaotus organisatsioonide vahel:

* Saku PÜ Elukaar 15 kohta
* Ki-Ku-Ta-Ro PÜ 15 kohta
* Saku Diabeetikute Selts 15 kohta
* TÕKA Meelespea 5 kohta

Protokolli koostas

M.Rande